Papyrus Harris I

Papyrus Harris I er den lengste papyrusrull som hittil (2016) er blitt funnet. Den har en lengde på ca 42 meter. Manuskriptet er fra ca. 1100-tallet f.Kr. og oppbevares på British Museum i London.

Manuskriptet
Papyrusrullen er oppdelt i fem avsnitt  med 117 kolonner og ca. 12-13 rader per kolonne. Teksten er skrevet i hieratisk skrift.

De tre første avsnitt inneholder en liste over tempelbygg i forskjellige byer og andre gudegaver under farao Ramses III' regjeringstid under Egypts 20. dynasti. Femte avsnitt er en historiedel med blant annet beskrivelser av Setnakhte, Ramses III, kampen mot sjøfolkene og beskrivelser av forskjellige nabofolk. Manuskriptet slutter med Ramses III' død og sønnen Ramses IV' tiltreden. De første tre avsnitt har også bilder av Ramses III og av forskjellige guder.

Manuskriptets arkivnummer i British Museums ambrosianske bibliotek er EA 9999/43.

Historie
Papyrusrullen er del av et større papyrusfunn på Nilens vestre flodbanke nær Medinet Habu i Egypt. Tilkomsten dateres til år 1151 f.Kr..

I februar 1855 ble deler av funnet kjøpt av britiske Anthony Charles Harris og havnet i privat eie. Harris stykket opp rullen i åtte deler. Etter Harris' død i 1869 la hans datter Selima Harris ut samlingen til salg. I 1872 ble hele samlingen kjøpt inn av Samuel Birch til British Museum der den finnes fortsatt.

Referanser

Eksterne lenker
 British Museum om Harris I-papyrusen
 Bilder fra Harris I-papyrusen

Guvernementet Luxor
Manuskripter
Harris 001
British Museum
20. egyptiske dynasti‎